Република Србија

Општина Ражањ

Општинско веће

Број:400-368/19-01

Датум:14.10.2019

Р а ж а њ

ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ О

ОДЛУЦИ О БУЏЕТУ ОПШТИНЕ РАЖАЊ ЗА 2020.ГОДИНУ

Предлагач Одлуке: Општинско веће општине Ражањ

Предмет јавне расправе: Одлука о буџету Општине Ражањ за 2020.годину

Област планирања и спровођења јавних политика: јавне финансије

Поштовани и драги суграђани,

Општина Ражањ је у процесу планирања буџета и јавних инвестиција за 2020.годину и желимо да вас укључимо у предлагање и избор пројеката који ће бити финансирани јавним средствима како би обезбедили бољи и квалитетнији живот у нашој општини.

Предлоге можете доставити путем електронске поште на адресу [budzetrazanj@gmail.com](mailto:budzetrazanj@gmail.com), као и у писаном облику на адреси Општине Ражањ, Трг Светог Саве бр.33.

Тренутно је Нацртом Одлуке о буџету општине Ражањ предвиђен један већи инвестициони пројекат који се односи на реконструкцију система јавне расвете, постављањем нове „ЛЕД“ расвете, што би у будућем периоду смањило трошкове одржавања и трошкове испоруке електричне енергије. Такође овим пројектом задовољавају се стандарди везани за одржавање животне средине. За дату набавку је закључен оквирни споразум у текућој години, те се предвиђа да се део средстава утроши у 2019.години а део у 2020. и 2021.години. За ове намене у 2020.години из неутрошених средстава из ранијих година издвојено је 28 милиона динара.

Према проценама, требало би да неутрошена средства из ранијих година буду далеко већа у 2020.години, те очекујемо да ваше предлоге, сугестије и идеје доставите на већ поменуту адресу како би узели у обзир приликом разматрања расподеле вишкова средстава почетком 2020.године. Приликом разматрања ваших идеја и предлога имаћемо у обзир постављене стратешке циљеве, приоритете и сврсисходност реализације истих.

Рок за достављање ваших предлога је 25. Октобар.

Презентација нацрта Одлуке о буџету одржаће се 28. октобра у малој сали општине Ражањ са почетком у 10 часова.

Пратеће материјале који се односе на Нацрт одлуке о буџету општине Ражањ, образложење Нацрта, као и Грађански водич кроз нацрт Одлуке о буџету можете да погледате на сајту општине Ражањ [www.razanj.org](http://www.razanj.org) у делу „Буџет“, „2020“.

Председник општине Ражањ

Добрица Стојковић